รอย อเลน

รอย อเลน (; ค.ศ. 1918 — ค.ศ. 1991) เป็นชาวอเมริกัน เกิดในละแวกทางตอนเหนือของฟิลาเดลเฟียของโอลเน่  เขาเป็นนักบินขับเครื่องบินทิ้งระเบิดในช่วงสงครามโลกครั้งที่สอง เขาและเหล่านักบินของเขาก็ได้รับภารกิจให้ทำการโจมตีทิ้งระเบิดในฝรั่งเศสซึ่งอยู่ภายใต้การยึดครองของนาซีเยอรมนี ต่อมาเมื่อเครื่องบินทิ้งระเบิดของเขาถูกยิงตก เขาได้โดดร่มลงไปในใจกลางของฝรั่งเศสซึ่งเต็มไปด้วยทหารเยอรมัน เขาได้หลบซ่อนตัวตลอดมาและได้พยายามจะเดินทางหนีกลับอังกฤษโดยใช้เครือข่ายจากขบวนการต่อต้านฝรั่งเศส แต่กลับถูกหักหลังจากสายลับสองหน้าทำให้เขาถูกจับกุมตัวโดยตำรวจเกสตาโพ ถูกทรมานและคุมขังไว้ในกรุงปารีส เมื่อกองทัพฝ่ายสัมพันธมิตรได้รุกคืบคลานมายังกรุงปารีสเพื่อปลดปล่อย เขาและนักโทษคนอื่นๆได้ถูกส่งตัวไปยังค่ายกักกันบูเคนวัลด์ในเยอรมนีที่นั่นทำให้เขาต้องพบเจอความโหดร้าย ความทุกข์ทรมาน แม้แต่ความตายที่กำลังใกล้เข้ามาแต่เป็นเพราะความโชคดีของเขาที่ยังรอดชีวิตอยู่ จนกระทั่งต่อมาเขาและนักโทษที่เป็นนักบินคนอื่นๆได้รับความช่วยเหลือจากเจ้าหน้าที่ทหารอากาศแห่งลุฟท์วัฟเฟอด้วยการย้ายไปยังค่ายเชลยศึก จนกระทั่งเยอรมันยอมจำนนและสงครามโลกครั้งที่สองในทวีปยุโรปสิ้นสุดลง เขาได้รับการปล่อยตัวและเดินทางกลับบ้านจนกระทั่งเขาเสียชีวิตในปี ค.ศ. 1991

 อ้างอิง 

Shot From the Sky, 2004 documentary. Airs on the Military History Channel periodically.

หมวดหมู่:บุคคลจากฟิลาเดลเฟีย
หมวดหมู่:ทหารชาวอเมริกันในสงครามโลกครั้งที่สอง
หมวดหมู่:ทหารอากาศชาวอเมริกัน
หมวดหมู่:เชลยศึกชาวอเมริกันในสงครามโลกครั้งที่สอง
หมวดหมู่:เชลยศึกสงครามโลกครั้งที่สองที่ถูกจับโดยเยอรมนี
หมวดหมู่:นักบินทหารบก
หมวดหมู่:นักบินทหารชาวอเมริกัน
หมวดหมู่:นักบินในสงครามโลกครั้งที่สอง
หมวดหมู่:นักบินทิ้งระเบิดในสงครามโลกครั้งที่สอง
หมวดหมู่:นักบินที่ถูกยิงตก